Caracara cyffredin

Aderyn a rhywogaeth o adar yw Caracara cyffredin a adnabyddir hefyd gyda'i enw gwyddonol Polyborus plancus; yr enw Saesneg arno yw Common caracara. Mae'n perthyn i deulu'r Hebogiaid sydd yn urdd y Falconiformes. Yr enwau yn Sbaeneg yw el carancho, traro, neu caracara monudo. Mae'n byw yng nghanolbarth a de De America. Mae'n aderyn ysglyfaethus sy'n mesur rhwng 55 a 60 cm o hyd. Mae rhan uchaf y pen yn ddu, y gweddill ohono a'r gwddf yn wyn llwydaidd, a'r cefn a'r frest gyda llinellau gwyn brown llydan a llwydaidd. Wrth hedfan gallwch weld cynffon wen sy'n gorffen gyda band du. Mae croen yr wyneb yn foel, hynodwedd sborionwyr o'r fath. Mae'n un o'r adar a welir yn y Y Wladfa Gymreig.